open-index/open-wikipedia-markdown huggingface dataset:
জামিয়াত-ই নেসভান-ই বতনখাহ

[থাম্ব|300x300পিক্সেল| ''জামিয়াত-ই-নেসভান-ই ভাতানখার'' বোর্ড অফ গভর্নরস, দেশপ্রেমিক মহিলাদের সংগঠন, [তেহরান, ১৯২২-১৯৩৩।]]
**জামিয়াত-ই নেসভান-ই বতনখাহ** (   যার অর্থ " **ইরানের দেশপ্রেমিক মহিলা লীগ** " বা " **দেশপ্রেমিক নারীদের সমাজ** ") (১৯২২ &ndash; ১৯৩৩), পারস্যের সাংবিধানিক বিপ্লবের পর গঠিত ইরানের নারী অধিকার আন্দোলনের অন্যতম সক্রিয় সংগঠন। সোসাইটিটি ১৯২২ সালে জামায়াত-এ-তারাক্কি-ই নেসওয়ান নামে প্রতিষ্ঠিত হয়েছিল। মেয়েদের জন্য প্রতিষ্ঠিত রাজ্য বিদ্যালয়ের ৫ নম্বর স্কুলের পরিচালক মোহতারাম এস্কান্দারি এ সংগটন প্রতিষ্ঠা করেন। তিনি নূর-ওল-হোদা মঙ্গনেহ, মাস্তুরে আফশার এবং অন্যান্য নারী অধিকার কর্মীদের  বিপ্লবের ফলাফল দেখে হতাশ হয়েছিলেন।

## উদ্দেশ্য
জামিয়াত-ই নেসভান-ই বতনখাহর উদ্দেশ্য ছিল :

ইসলামের আইন ও আচার-অনুষ্ঠানের প্রতি ক্রমাগত শ্রদ্ধার জোর দেয়া। যেমন বিবাহ, আকিকা, ঈদ উৎসব, রমজান পালন, তালাক, লিয়ান, যিহার, আভিভাকত্ব ইত্যাদি।

মেয়েদের শিক্ষা ও নৈতিক লালনপালনকে উৎসাহিত করা। যেমন শিক্ষা ও জীবনের সব ক্ষেত্রে নর-নারীর সমান অধিকার প্রয়োগ করা।

জাতীয় শিল্পকে উৎসাহিত করা। কেননা জাতীয় শিল্পের মাধ্যমে দেশ অর্থনৈতিকভাবে সমৃদ্ধ হয।

প্রাপ্তবয়স্ক মহিলাদের মধ্যে সাক্ষরতা ছড়িয়ে দেওয়া। যাতে কোন নারী নিরক্ষর না থাকে।

এতিম মেয়েদের যত্ন প্রদান করা। এটা নারীশিশুকে রক্ষার অন্যতম পথ।

দরিদ্র মহিলাদের জন্য হাসপাতাল চালু করা। কেননা তারা অর্থ ও চিকিৎসার অভাবে মৃত্যুবরণ করে।

জাতীয় শিল্প বিকাশের মাধ্যম হিসেবে সমবায়কে সংগঠিত করা এবং

যুদ্ধের সময় দেশের রক্ষাকর্তাদের বস্তুগত ও নৈতিক সমর্থন দেওয়া।

"জামিয়াত-ই নেসভান-ই বতনখাহ" এই অঞ্চলের নারীদের সাথে সম্পর্ক স্থাপনের সবচেয়ে গুরুত্বপূর্ণ রেকর্ডকৃত প্রচেষ্টায়" অবদান রেখেছে। 

**জামিয়াত-ই নেসভান-ই বতনখাহ** বক্তৃতা এবং প্রচারণা চালায়। ১৯৩২ সালে, এটি তেহরানে প্রাচ্য মহিলা কংগ্রেসের আয়োজন করে।  **জামিয়াত-ই নেসভান-ই বতনখাহ**  ১৯২২ সাল থেকে গুরুত্বপূর্ণ নারী জার্নাল, *নোসভান ভাতানখাহ* [ *দেশপ্রেমিক নারী* ] প্রকাশ করেছে।  

## প্রতিষ্ঠাতা
তেহরানে এই নারী সংগঠন “জামিয়াত-ই নেসভান-ই বতনখাহ” প্রতিষ্ঠার পিছনে যাদের অবদান সর্বাগ্রে তাদের মধ্যে মাস্তুরে আফশার, মোহতারাম এস্কান্দারি এবং নূর-ওল-হোদা মঙ্গেনেহ।
তাদের কয়েকজনের পরিচয় হলো-

**মোহতারাম এস্কান্দারি** যিনি জমিয়তে-ই-তরক্কি-ই নেসওয়ারে প্রধান প্রতিষ্ঠাতা এবং মেয়েদের জন্য রাজ্য বিদ্যালয়ের ৫ নম্বর স্কুলের পরিচালক ছিলেন।

**মাস্তুরে আফশার** (ফার্সি: مستوره افشار; ১৮৯৮, উর্মিয়া, পশ্চিম আজারবাইজান - মৃত্যু ১৯৫১, তেহরানে), ছিলেন একজন ইরানি বুদ্ধিজীবী এবং ইরানে নারী অধিকার আন্দোলনের অন্যতম অগ্রণী ব্যক্তিত্ব। তিনি এ সংগঠনটির অন্যতম প্রতিষ্ঠাতা্ সদস্য।

**নূর-ওল-হোদা মঙ্গেনেহ** (জন্ম ১৯০০২, মৃত্যুর তারিখ অজানা), একজন ইরানি বুদ্ধিজীবী এবং ইরানে নারী অধিকার আন্দোলনের অগ্রণী ব্যক্তিত্ব ছিলেন।

## আরও দেখুন

* ইরানের সাংবিধানিক বিপ্লব
* নারী স্বাধীনতা সমিতি
* ইরানে নারী আন্দোলন
* মোখদারত ভাতান সমিতি
* ইরানি নারীরা
* সাংবিধানিক বিপ্লবের সমিতি

## তথ্যসূত্র

বিষয়শ্রেণী:ইরানে নারী অধিকার আন্দোলন
বিষয়শ্রেণী:ইরানের নারীবাদী সংগঠন
ওয়ালিদ হাজ ইয়াহিয়া

**ওয়ালিদ হাজ ইয়াহিয়া** ( ;  **, ওয়ালিদ সাদিক** নামেও পরিচিত, ১৯৩৬ - ২১ মার্চ ২০১৫) ছিলেন একজন ইসরায়েলি আরব প্রাক্তন রাজনীতিবিদ যিনি ইসরায়েল এবং মেরেৎজের বাম শিবিরের সদস্য হিসেবে কাজ করেন।

## জীবনী
**ওয়ালিদ হাজ ইয়াহিয়া** ম্যান্ডেট যুগে তায়েবে জন্মগ্রহণকারী একজন মুসলমান ফিলিস্তিনী। ওয়ালিদ হাজ ইয়াহিয়া সমাজবিজ্ঞান এবং রাষ্ট্রবিজ্ঞানে বিএ ডিগ্রী অর্জন করেন। তারপর তিনি জেরুজালেমের হিব্রু বিশ্ববিদ্যালয়ে অধ্যয়ন করেন। তিনি ২৩ বছর তায়েবের একটি উচ্চ বিদ্যালয়ের প্রধান শিক্ষক হিসাবে কাজ করেন এবং সে সময়কার শিক্ষক সংগঠন “শিক্ষক ইউনিয়ন” এর কেন্দ্রীয় কমিটির সদস্য ছিলেন। তিনি শিক্ষকতার পাশাপাশি ইসরাইলে বাম রাজনীতির সাথে যুক্ত হন। সে সময়কার জাতীয় নির্বাচনে অংশগ্রহণ করেন। তিনি ইসরায়েলের বাম শিবিরের সদস্য হিসাবে ১৯৭৭ সালের জাতীয় নির্বাচনের জন্য দলের তালিকায় তার নাম ছিল। যদিও তিনি সে সময় একটি আসন থেকে বাদ পড়েন। তিনি উরি অ্যাভনারির পরিবর্তে ১৯৮১ সালের ১৩ ফেব্রুয়ারি ইসরাইলের পার্লামেন্ট নেসেটে প্রবেশ করেন এবং ফিলিস্তিনের পক্ষে কথা বলেন। যাইহোক, তিনি তাঁর আসন হারিয়ে নির্বাচনে জুন মাসে ওই বছরের দল হিসেবে নির্বাচনী থ্রেশহোল্ড অতিক্রম করতে ব্যর্থ হন।

১৯৯২ সালের নির্বাচনের পর তিনি মেরেটজ তালিকায় নেসেটে ফিরে আসেন। ৪ আগস্ট তিনি ইতজাক রাবিনের সরকারে কৃষি ও পল্লী উন্নয়ন উপমন্ত্রী নিযুক্ত হন, রাবিনের হত্যার পর তিনি প্রধানমন্ত্রী হিসেবে শিমন পেরেসের সংক্ষিপ্ত মেয়াদেও দায়িত্ব পালন করেন। তিনি ১৯৯৬ সালে পুনরায় নির্বাচিত হন, কিন্তু ১৯৯৯ সালের নির্বাচনে তার আসন হারান।
## কর্মজীবন
তিনি ইন্টারন্যাশনাল সেন্টার ফর পিসের পরিচালক ছিলেন। সেই সাথে আন্তর্জাতিক শান্তি সম্মেলনে অংশগ্রহণ করেন এবং উচ্চ বিদ্যালয়ের প্রধান শিক্ষক ছিলেন। তিনি চতুর্দশ নেসেটের ডেপুটি স্পিকার ছিলেন। তিনি ১৪তম নেসেট ইস্রায়েলে যুবকদের মুখোমুখি আসক্তি, বিষ এবং চ্যালেঞ্জ সম্পর্কিত বিশেষ কমিটির সদস্য, শিক্ষা কমিটির সদস্য ত্রয়োদশ নেসেটে শরিয়া বিচারকদের নিয়োগের কমিটির সদস্য, ইস্রায়েলে তরুণদের মুখোমুখি আসক্তি, বিষবিদ্যা এবং চ্যালেঞ্জ সম্পর্কিত বিশেষ কমিটির সদস্য এবং শিক্ষা কমিটির সদস্য ছিলেন।
## প্রকাশনা
তার কয়েকটি নিবন্ধ প্রকাশ পায় তন্মধ্যে হারেৎজা, নিউ আউট লক ও আল হামিশমার অন্যতম।
## ভাষা
তিনি ইংরেজি ভাষায় কথা বলেন।
## নারী অধিকার
তিনি ফিলিস্তিনী নারী অধিকার বাস্তবায়নে বিভিন্ন ভূমিকা রাখেন। ইসরাইলী পার্লামেন্ট নেসেটে মুসলিম প্রতিনিধি হিসাবে ইহুদীদের মাঝে নারী অধিকারের কথা তুলে ধরেন।
## তথ্যসূত্র

বিষয়শ্রেণী:মেরেটজের রাজনীতিবিদ
বিষয়শ্রেণী:২০১৫-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:ইসরায়েলের উপমন্ত্রী
বিষয়শ্রেণী:নেসেটের আরব সদস্য
বিষয়শ্রেণী:নেসেটের সদস্য ১৯৭৭-১৯৮১
বিষয়শ্রেণী:নেসেটের সদস্য ১৯৯২-১৯৯৬
বিষয়শ্রেণী:নেসেটের সদস্য ১৯৯৬-১৯৯৯
বিষয়শ্রেণী:ইসরায়েলের বাম শিবিরের রাজনীতিবিদ
বিষয়শ্রেণী:তাইয়িবের ব্যক্তি
বিষয়শ্রেণী:জেরুসালেমের হিব্রু বিশ্ববিদ্যালয়ের সামাজিক বিজ্ঞান অনুষদের প্রাক্তন শিক্ষার্থী
বিষয়শ্রেণী:ইসরায়েলি ট্রেড ইউনিয়নিস্ট
হায়াৎনগর রাজারহাট

**হায়াৎনগর রাজারহাট** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার মহকুমার মগরাহাট ১ সমষ্টি উন্নয়ন ব্লকের অধীনস্থ এক বর্ধিষ্ণু গ্রাম। গ্রামটির অবস্থান কোড হল ৩৩৪১০৬  জেলা সদর আলিপুর হতে জাতীয় মহাসড়ক-১২ বরাবর ২৬ কিলোমিটার দূরত্বে অবস্থিত।

## ভৌগোলিক উপাত্ত
গ্রামটির অবস্থানের অক্ষাংশ ও দ্রাঘিমাংশ হলো যথাক্রমে- ।
সমুদ্র সমতল হতে এর গড় উচ্চতা হল ১৬ মিটার (৫২ ফুট)

## জনসংখ্যার উপাত্ত
ভারতের ২০১১ সালের আদমসুমারি অনুসারে হায়াৎনগর রাজারহাট গ্রামের জনসংখ্যা হল ৩৩৩১ জন। এর মধ্যে পুরুষ ১৬৬৪ জন এবং নারী ১৬৬৭ জন।
বয়স্কদের লিঙ্গানুপাত ১০০২, পশ্চিমবঙ্গের তুলনায় ৯৫০ বেশি। একইভাবে শিশুদের ক্ষেত্রে এটি ১০৮৪ এবং  রাজ্যস্তরের ৯৫৬। 

সাক্ষরতার হার ৭৩.৫৯%। সারা ভারতের সাক্ষরতার হার (৫৯.৫% ) চেয়ে বেশি হলেও রাজ্য স্তরের সাক্ষরতার হারের (৭৬.২৬%)  চেয়ে কম। 
পুরুষদের মধ্যে সাক্ষরতার হার ৭৮. ৪৩%  এবং নারীদের মধ্যে এই হার ৬৮.৭২% । 
## শিক্ষা ও সংস্কৃতি

গ্রামে পশ্চিমবঙ্গ সরকার পোষিত একটি প্রাথমিক, একটি উচ্চ প্রাথমিক বিদ্যালয় (আরশেদ আলি শিক্ষায়তন) , একটি হাই মাদ্রাসা (রাজারহাট হাই মাদ্রাসা) ও একটি গ্রন্থাগার( হায়াৎনগর সুভাষ সমিতি লাইব্রেরি) আছে। তবে উচ্চশিক্ষার জন্য নিকটবর্তী শিরাকোলে (শিরাকোল যুধিষ্ঠির ননীলাল হাই স্কুল) ও  শিরাকোল কলেজ আছে। গ্রাম সংলগ্ন এলাকায় বেসরকারি ক্ষেত্রের শিক্ষাপ্রতিষ্ঠান নলেজসিটি আত্মপ্রকাশ করছে।

## স্বাস্থ্য
সরকারি প্রাথমিক উপ স্বাস্থ্য কেন্দ্র পার্শ্ববর্তী গ্রাম শিরাকোলে অবস্থিত। কিন্তু বেসরকারি নার্সিং হোম আছে দুটি।

## পরিসংখ্যান

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার গ্রাম
মেন এগেইন্স্ট ভায়োলেন্স অ্যাণ্ড অ্যাবিউজ (সংগঠন)

**মেন এগেইন্স্ট ভায়োলেন্স অ্যাণ্ড অ্যাবিউজ** (এমএভিএ) বা "সহিংসতা ও অপব্যবহারের বিরুদ্ধে পুরুষ" হল একটি ভারতীয় সংগঠন যারা লিঙ্গ ভিত্তিক সহিংসতা প্রতিরোধে কাজ করে। ১৯৯৩ সালে যাত্রা শুরু করে, এটি দেশের প্রথম পুরুষদের সংগঠনগুলির মধ্যে একটি, যারা মহিলাদের বিরুদ্ধে সহিংসতা প্রতিরোধে কাজ করে।

## ইতিহাস
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) শুরু হয়েছিল একটি বিজ্ঞাপনের মাধ্যমে। একজন সাংবাদিক, সি.ওয়াই. গোপীনাথ, ১৯৯১ সালে মুম্বাইয়ের বেশ কয়েকটি পত্রিকায় বিজ্ঞাপনটি দিয়েছিলেন। বিজ্ঞাপনে নারীর প্রতি সহিংসতার বিরুদ্ধে প্রতিবাদ করার জন্য পুরুষদের এগিয়ে আসতে বলা হয়েছিল। এতে ২০৫ জন পুরুষ সাড়া দিয়েছিলেন। পুরুষরা এক বছর বা তারও বেশি সময় ধরে মিলিত হয়ে, একটি মূল গোষ্ঠী তৈরি করেছিলেন এবং হরিশ সাদানি সেই গোষ্ঠীর নেতা হন। দলটির মনে হয়েছিল যে, "পুরুষতন্ত্রের শৃঙ্খল থেকে নারী ও পুরুষ উভয়েরই মুক্তি প্রয়োজন।" ১৯৯৩ সালের মার্চ মাসে, আনুষ্ঠানিকভাবে মুম্বাইয়ে, গোষ্ঠীটি সংগঠিত হয়েছিল। ১৯৯৬ সালে, এমএভিএ একটি জার্নাল শুরু করে, যেটির নাম ছিল *পুরুষ স্পন্দন* (*পুরুষদের অভিব্যক্তি*)। এটির ভাষা হল মারাঠি এবং এটি প্রতিবছর দীপাবলির সময় প্রকাশিত হয়।

২০০৬ সালে, সাদানি ভারতের জনসংখ্যা পরিষদ থেকে এমএভিএ এর জন্য "যুব মৈত্র" নামক একটি পাইলট প্রকল্প (প্রাথমিক ভাবে সম্ভাব্যতা, সময়কাল, খরচ, প্রতিকূল ঘটনা ইত্যাদির বিচার করা) তৈরির জন্য ফেলোশিপ পান। এই প্রোগ্রামে যুব সমাজের জন্য একটি শিবিরের আয়োজন করা হয়েছিল, যেখানে তাঁরা লৈঙ্গিক ভূমিকা এবং লিঙ্গের মধ্যে সম্পর্কের বিষয়ে আলোচনা করেছিলেন এবং নিজেদের ভাবনাকে প্রতিফলিত করেছিলেন। *যুব মৈত্রী* অনুষ্ঠানটি এখনও এমএভিএ এর পরিকল্পনার অংশ এবং ২০১৪ সালের মধ্যে, প্রায় ৮০,০০০ যুবকের কাছে তারা পৌঁছেছিল, সেই সঙ্গে ৫০০ জন যুব পরামর্শদাতা তৈরি করেছিল।

## সম্বন্ধে
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) মহারাষ্ট্র রাজ্যে কাজ করে। এমএভিএ পরামর্শ প্রদান করে, বিবাহ করতে যাচ্ছেন এমন দম্পতিদের জন্য সহায়তা পরামর্শ দেয়, মহিলাদের জন্য আত্মরক্ষার ক্লাস করে, হেল্প-লাইনে সাহায্য দেয় এবং লিঙ্গ সংক্রান্ত সমস্যাগুলির সাথে সম্পর্কিত অন্যান্য অনুষ্ঠান পরিচালনা করে। এমএভিএ এবং মহিলাদের সংগঠন অকসরা (অক্ষর), যৌথভাবে মুম্বাইয়ের কলেজগুলিতে লিঙ্গ ভিত্তিক সহিংসতা এবং লিঙ্গ বিষয়ক তথ্য প্রদান করে। এরা পুরুষদের জীবনের সমস্যাগুলি অন্য পুরুষদের কাছে খোলা মনে বলতে পারার জন্য উৎসাহ প্রদান করে।

ইনকা আচটে দ্বারা পরিচালিত একটি তথ্যচিত্র, যার নাম "বয়েজ হু লাইক গার্লস" (২০১৮), সেখানে এমএভিএ এর করা কিছু কাজ দেখানো হয়েছে।

## তথ্যসূত্র

## বহিঃসংযোগ
*Official site
*Humanizing Men (2017-2018 video)

বিষয়শ্রেণী:ভারতে নারীর বিরুদ্ধে সহিংসতা
এম্বাবানে

**এম্বাবানে** (; , ) ইসোয়াতিনির (প্রাক্তন সোয়াজিল্যান্ড) বৃহত্তম শহর ও দেশটির আইন ও বিচার বিভাগীয় রাজধানী (লোবাম্বা দেশটির নির্বাহী বিভাগীয় রাজধানী)। নগরীটি দেশটির পশ্চিমভাগের হাইফেল্ড তথা এমদিম্বা পার্বত্য অঞ্চলে এম্বাবানে নদী ও এর উপনদী পোলিঞ্জানে নদীর সঙ্গমস্থলের কাছে অবস্থিত। প্রশাসনিকভাবে এটি দেশটির হোহো অঞ্চলের প্রশাসনিক কেন্দ্র। নগরীটি সমুদ্র সমতল থেকে ১২৪৩ মিটার উচ্চতায় অবস্থিত। নগরীটির দিয়ে এমআর৩ মহাসড়কটি চলে গিয়েছে। এসোয়াতিনির সিংহভাগ সরকারি কার্যালয় ও উচ্চ আদালত এম্বাবানেতে অবস্থিত। এখানেই দেশের আইনপ্রণেতারা মিলিত হন। এসোয়াতিনির প্রধান পর্যটকদের জন্য দর্শনীয় অঞ্চলটি এম্বাবানের খুব কাছেই অবস্থিত। ২০১০ সালে শহরে প্রায় ৯৫ হাজার লোকের বাস ছিল।

এম্বাবানে এখন যেখানে অবস্থিত, সেখানে ১৯শ শতকে সোয়াজি রাজা তার গবাদি পশুর পালগুলি রক্ষণাবেক্ষণ করতেন (ক্রাল)। ২০শ শতকের শুরুতে ব্রিটিশ সাম্রাজ্যে এসোয়াতিনি নিজের নিয়ন্ত্রণে নিয়ে নেয়। তারা ১৯০২ সালে এখানে একটি প্রশাসনিক কেন্দ্র হিসেবে এম্বাবানে শহরটিকে প্রতিষ্ঠা করে ও সেটিকে উপনিবেশটির রাজধানী বানায়। ১৯৬৪ সালে এম্বাবানে থেকে মোজাম্বিক পর্যন্ত একটি রেলপথ নির্মাণ করা হয়, যার মূল উদ্দেশ্য ছিল হাইফেল্ড অঞ্চলের এঙ্গোয়েনিয়া খনি থেকে উত্তোলিত লৌহ আকরিক রপ্তানি করা। ১৯৬৮ সালে এসোয়াতিনি স্বাধীনতা লাভ করলে এম্বাবানে দেশটির রাজধানী হিসেবে রয়ে যায়।

## তথ্যসূত্র

## বহিঃসংযোগ

বিষয়শ্রেণী:আফ্রিকার রাজধানী
বিষয়শ্রেণী:এসোয়াতিনির শহর
বিষয়শ্রেণী:১৯০২-এ আফ্রিকায় প্রতিষ্ঠিত
ধ্বংসপ্রাপ্ত এলাকার দৃষ্টান্ত

কুরআনের দ্বিতীয় সূরা আল-বাকারার ২৫৯ নং আয়াতে একটি নীতিকথার উল্লেখ পাওয়া যায় যেখানে এক ব্যক্তি ধ্বংসপ্রাপ্ত এলাকার পাশ দিয়ে যাওয়ার সময় নিজেকে জিজ্ঞেস করে কীভাবে আল্লাহ কিয়ামতের দিনে মৃতদের জীবিত করবেন। এই গল্পটি ইসলামি ঐতিহ্যে বেশ জনপ্রিয় এবং মুসলিমরা বিশ্বাস করে এই কাহিনীটা সত্য এবং ঐতিহাসিক ঘটনা। গল্পে ব্যক্তির পরিচয় অজ্ঞাত এবং অগুরুত্বপূর্ণ।

এই ঘটনাটি আব্দুল্লাহ ইউসুফ আলী কিছু সংখ্যক বাইবেলীয় ঘটনা দ্বারা চিহ্নিত করেছেন। একটি চিহ্নিত ঘটনা হলো যিহিষ্কেলের শুকনো হাড়ের দৈব্যবানী। আরেকটি হলো ব্যাবিলনীয় বন্দিদশা থেকে ফিরে আসা নহিমিয়ের ধ্বংসপ্রাপ্ত জেরুসালেম এলাকার দর্শন। এবং কোহেন ইষ্রা, যার ব্যাপারে প্রায় একই ধরনের গল্প ইহুদি ঐতিহ্যে পাওয়া যায়। যদিও ইসলামি গবেষকরা মনে করে গল্পের ব্যক্তিটির পরিচয় খুব একটা গুরুত্বপূর্ণ নয়।

## বর্ণনা
 বর্ণনা করে যে একজন ব্যক্তি একটি ধ্বংসপ্রাপ্ত এলাকার পাশ দিয়ে যেতে থাকে যেখানে বসবাসরত মানুষ কয়েক প্রজন্ম পূর্বে মৃত্যুবরণ করেছিলো এবং তারপর ব্যক্তিটি নিজেকে জিজ্ঞেস করলো কীভাবে আল্লাহ শেষ বিচারের দিন মৃতদের জীবিত করতে পারবেন। কুরআন এরপর বর্ণনা করতে থাকে আল্লাহ সেই ব্যক্তিকে শত বছরের জন্য মৃত বানিয়ে রাখেন তারপর জীবিত করে তুলেন। আল্লাহ তারপর ব্যক্তিকে জিজ্ঞেস করলেন কতক্ষণ সময় পেরিয়ে গেছে বলে তার মনে হয়, এর জবাবে ব্যক্তিটি বললো হয়তো এক দিন বা এক বেলা, উত্তরের পর তাকে সত্যিটা বলা হয়।

অন্যদিকে যে খাবার ও পানীয় ব্যক্তিটি নিজের সাথে এনেছিলো সেগুলো ছিলো তাজা, যা দেখায় সবকিছুর উপরে আল্লাহর ক্ষমতা বিদ্যমান। লোকটার মৃত গাধার দেহটি কঙ্কালসার হয়ে গিয়েছিলো। তারপর আল্লাহর শক্তির জোরে তার নিজের চোখের সামনে গাধার হাড়গুলো জোড়া লেগে যায় এবং হাড়গুলোতে মাংস গজিয়ে যায় ফলে গাধাটি জীবিত হয়ে উঠে।

কুরআনের এই সংক্রান্ত আয়াতটি নিম্নরূপ:

## নীতি গল্প
এই নীতি গল্প বিভিন্ন শিক্ষা প্রদানের উদ্দেশ্যে শেখানো হয়। প্রথমত, এই গল্প আমাদের দেখায় যে সময় আল্লাহর কাছে কিছুই নয় যার সময়ের উপর নিয়ন্ত্রণ রয়েছে। দ্বিতীয়ত এটা শেখায় যে জীবন, মৃত্যু ও পুনরুত্থান শুধুমাত্র আল্লাহর হাতেই। এবং এই তিনটি মানুষের হাতে নেই। তৃতীয়ত, বেশিরভাগ কুরআনের নীতি গল্পের মতো এটা নির্দেশ করে যে মানুষের ক্ষমতা কিছুই নেই এবনহ তার সমস্ত বিশ্বাস আল্লাহর উপর রাখা উচিত।

## সাহিত্য
এই গল্পটি আর্জেন্টাইন লেখক জর্জ লুইস বর্গেস তার "*এল মিলাগ্রো সিক্রেটো*" (দ্যা সিক্রেট মিরাকোল)  ছোটগল্পে পুনর্লিখিত হয়েছিলো।

## আরও দেখুন
* কুরআনে দৃষ্টান্ত

## তথ্যসূত্র

বিষয়শ্রেণী:কুরআনের নীতিকথা
শাহলা শেরকাত

**শাহলা শেরকাত** (জন্ম ৩০শে মার্চ, ১৯৫৬) একজন ইরানি সাংবাদিক, প্রকাশক, লেখক, নারীবাদী, নারী অধিকার কর্মী। তিনি একজন বিশিষ্ট ফারসি নারীবাদী লেখক, এবং ইরানে নারী অধিকার আন্দোলনের অন্যতম পথিকৃৎ।

## জীবনী
শেরকাতের জন্ম ইরানের ইসফাহান শহরে। তিনি তেহরান বিশ্ববিদ্যালয় থেকে মনোবিজ্ঞানে স্নাতক ডিগ্রি প্রাপ্ত হন এবং তেহরানে কিহান ইনস্টিটিউট থেকে সাংবাদিকতায় একটি শংসাপত্র অর্জন করেন। ২০০২ সাল থেকে, তিনি আল্লামা তাবাতাবাই বিশ্ববিদ্যালয় থেকে মহিলাদের গবেষণায় স্নাতকোত্তর ডিগ্রি অর্জনের জন্য কাজ করছেন।

তিনি অনুভব করেছিলেন যে মূলধারার সাংবাদিকতা ইরানে নারীর অধিকারের গুরুত্বপূর্ণ প্রচারকে উপেক্ষা করছে। তখন তিনি *[[জানান ম্যাগাজিন]]* (ইংরেজি: "নারী") প্রকাশ করেছিলেন। জনান হয়ে উঠেছিল প্রথম স্বাধীন পত্রিকা, এই পত্রিকা ইরানি মহিলাদের সমস্যার উপর আলোকপাত করেছে এবং সংস্কারের রাজনীতি থেকে শুরু করে গার্হস্থ্য নির্যাতন থেকে যৌনতা পর্যন্ত সবকিছুর ওপর তীক্ষ্ণ আলোকপাত করে রাজনৈতিক জলকে ক্রমাগত পরীক্ষা করেছে। জানানের বিষয়বস্তুর মধ্যে ছিল বিবাহবিচ্ছেদ আইন, পতিতাবৃত্তি, এইচআইভি/এইডস, গার্হস্থ্য নির্যাতন এবং মাতৃ হেফাজতের সমস্যা। ইরানি বিপ্লবের পর *জানান ম্যাগাজিন* সবচেয়ে গুরুত্বপূর্ণ ইরানি নারী সম্বন্ধিত পত্রিকা। ১৬ বছর প্রকাশের পর জানান পত্রিকা যখন নিষিদ্ধ হয়ে গেল, তিনি জানান-ই এমরুজ প্রকাশ করা শুরু করলেন।

ইরান সরকারের যখন মনে হয়েছে জানান পত্রিকার বিষয়বস্তু সীমানা লঙ্ঘন করছে, তখন যেহেতু তিনি সম্পাদকীয় পরিচালক, তাই তাঁকে পত্রিকার বিষয়বস্তুর জন্য দায়ী করে নির্দিষ্ট নিবন্ধ রক্ষার জন্য ইরানের প্রেস আদালতে ডাকা হয়েছে। বিতর্কিত প্রবন্ধগুলির মধ্যে ছিল ২০০৩ সালে নোবেল শান্তি পুরস্কার বিজয়ী শিরিন এবাদীর একটি নিবন্ধ এবং ইসলামী আইন ও নারীদের নিয়ে বিতর্কিত ধারাবাহিক নিবন্ধ যেগুলি নারী অধিকার আইনজীবী মেহরঙ্গিজ কর এবং ইসলামিক ধর্মগুরু মোহসেন সাইদজাদে লিখেছিলেন। তিনি বার্লিনে নির্বাচন পরবর্তী ইরান সম্মেলন যোগদান করেছিলেন বলে ২০০১ সালে তাঁকে চার মাসের জন্য কারাদণ্ড দেওয়া হয়েছিল। এই সম্মেলনে সংসদ নির্বাচনে সংস্কারবাদী প্রার্থীদের সাফল্যের পর ইরানের রাজনীতির ভবিষ্যৎ নিয়ে আলোচনা করা হয়েছিল।
## সম্মাননা ও পুরস্কার
হার্ভার্ড বিশ্ববিদ্যালয়ে সাংবাদিকতার জন্য নেইম্যান ফাউন্ডেশন থেকে ২০০৫ লুই লিয়নস পুরস্কার,

২০০৫ ইন্টারন্যাশনাল উইমেন মিডিয়া ফাউন্ডেশন (আইডব্লিউএমএফ) থেকে সাংবাদিকতায় সাহস পুরস্কার

## আরও এখুন
* ইরানে নারীর অধিকার আন্দোলন

## তথ্যসূত্র

*Shahla Sherkat, Iran, International Women's Media Foundation

## বহিঃসংযোগ
* Amal Hamada, *Zanan: An Iranian Reformist Women's Magazine*, IslamOnline, Tuesday, February 17, 2004, http://www.islamonline.net/servlet/Satellite?c=Article_C&cid=1158658389635&pagename=Zone-English-ArtCulture%2FACELayout .
* *Zanān* (Women) Magazine: https://web.archive.org/web/20071030075959/http://www.zanan.co.ir/.

বিষয়শ্রেণী:ইরানি লেখক
বিষয়শ্রেণী:ইরানি সাংবাদিক
বিষয়শ্রেণী:ইরানি লেখিকা
বিষয়শ্রেণী:ইরানি নারী অধিকার কর্মী
বিষয়শ্রেণী:ইরানি নারীবাদী
বিষয়শ্রেণী:ইস্পাহানের ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইসলামি নারীবাদী
বিষয়শ্রেণী:ম্যাগাজিন প্রকাশক (ব্যক্তি)
মাসিহ আলিনেজাদ

**মাসিহ আলিনেজাদ** (, জন্ম নাম **মাসুমেহ আলিনেজাদ-ঘোমি** (), ১১ই সেপ্টেম্বর, ১৯৭৬) একজন আমেরিকান সাংবাদিক, লেখক, রাজনৈতিক কর্মী ও নারী অধিকার কর্মী। আলিনেজাদ বর্তমানে ভয়েস অব আমেরিকা ফার্সি পরিষেবা একজন উপস্থাপক / প্রযোজক হিসাবে, রেডিও ফর্দার একজন সংবাদদাতা, এর মানোটো টেলিভিশনে একজন ঘন অবদানকারী এবং *ইরানওয়্যারের* করার জন্য একটি সম্পাদনাকারী হিসাবে কাজ করে।

আলিনেজাদ ইরানের মানবাধিকার, বিশেষ করে নারীদের অধিকারের সমালোচনার দিকে মনোনিবেশ করেন। তিনি এখন নিউইয়র্ক সিটিতে নির্বাসিত জীবনযাপন করছেন, এবং ইউএন ওয়াচের ২০১৫ সালের জেনেভা সামিট ফর হিউম্যান রাইটস থেকে একটি মানবাধিকার পুরস্কার, মেহেদী সেমসার ফাউন্ডেশনের ওমিড সাংবাদিকতা পুরস্কার এবং একটি "অত্যন্ত প্রশংসিত" এআইবি মিডিয়া এক্সিলেন্স অ্যাওয়ার্ড সহ বেশ কয়েকটি পুরস্কার জিতেছেন।

তিনি তার ও তার পরিবারের বিরুদ্ধে হয়রানির জন্য মার্কিন যুক্তরাষ্ট্রের একটি ফেডারেল আদালতে ইরান সরকারের বিরুদ্ধে ২০১৯ সালে মামলা করেন। তিনি ২০১৮ সালে *দ্য উইন্ড ইন মাই হেয়ার* নামে একটি বই প্রকাশ করেছিলেন, যা ইরানে তার বেড়ে ওঠার অভিজ্ঞতার সাথে সম্পর্কিত, যেখানে তিনি দাবি করেন যে "মেয়েদের মাথা নীচু রাখার জন্য, যতটা সম্ভব অবাধ্য হতে ও নম্র হওয়ার জন্য উত্থাপিত হয়"। মার্কিন সরকারি আইনজীবীরা ২০২১ সালেঅভিযোগ করেছিলেন যে তিনি ইরানি সরকারের দ্বারা অপহরণের চক্রান্তের লক্ষ্য ছিলেন।

### ইসলামী সর্বগ্রাসীতার বিরোধিতা
থাম্ব|২০০৯ সালে ইরান থেকে যুক্তরাষ্ট্রে যাওয়ার পর আলিনেজাদ

তিনি ২০১৪ সালে একটি ফেসবুক পেজ *মাই স্টিলথী ফ্রিডম* (যা ইরানি মহিলাদের স্টিলথী ফ্রিডমস নামেও পরিচিত) চালু করে, যেখানে ইরানি মহিলাদের হিজাব ছাড়া নিজের ছবি পোস্ট করার আমন্ত্রণ জানানো হয়। পৃষ্ঠাটি দ্রুত আন্তর্জাতিক মনোযোগ আকর্ষণ করে এবং লক্ষ লক্ষ লাইক পায়। যাইহোক, কেউ কেউ দাবি করেছেন এটি ইরান বিরোধী মার্কিন রক্ষণশীলদের দ্বারা নারী অধিকার কর্মীদের শোষণ।

ইউএন ওয়াচ দ্বারা ২০১৫ সালে পরিচালিত জেনেভা সামিট ফর হিউম্যান রাইটস অ্যান্ড ডেমোক্রেসি, তাকে তার "মৌলিক মানবাধিকার, স্বাধীনতা ও সমতার জন্য ইরানি নারীদের সংগ্রামকে সমর্থন করার জন্য কণ্ঠহীনদের কণ্ঠ দেওয়া এবং মানবতার বিবেককে আলোড়িত করার" জন্য নারী অধিকার পুরস্কার প্রদান করে।

তিনি বলেছেন যে তিনি হিজাবের বিরোধী নন, তবে বিশ্বাস করেন এটি ব্যক্তিগত পছন্দের বিষয় হওয়া উচিত। ইরানে, যেসব নারী হিজাব ছাড়া প্রকাশ্যে উপস্থিত হয় তাদের গ্রেপ্তারের ঝুঁকি থাকে।

কিছু নারী এই প্রচারাভিযানকে মার্কিন পররাষ্ট্র নীতির হাতিয়ার এবং মার্কিনরা কেবল শাসন পরিবর্তনের জন্য এই স্রোতগুলিকে কাজে লাগাতে আগ্রহী হিসেবে অভিহিত করে নিবন্ধ প্রকাশ করেছেন।

## তথ্যসূত্র

বিষয়শ্রেণী:নারী অধিকার কর্মী
বিষয়শ্রেণী:ইরানি নারী অধিকার কর্মী
বিষয়শ্রেণী:মার্কিন যুক্তরাষ্ট্রে ইরানি অভিবাসী
বিষয়শ্রেণী:১৯৭৬-এ জন্ম
বিষয়শ্রেণী:নির্বাসিত ইরানি
বিষয়শ্রেণী:জীবিত ব্যক্তি
বিষয়শ্রেণী:ইরানি সাংবাদিক
বিষয়শ্রেণী:ইরানি নারী সাংবাদিক
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর মার্কিন স্মৃতিকথাকার
বিষয়শ্রেণী:মার্কিন নারী স্মৃতিকথাকার
বিষয়শ্রেণী:অক্সফোর্ড ব্রুকস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরানি নারী সক্রিয়কর্মী
বিষয়শ্রেণী:ইরানি ভিন্নমতাবলম্বী
বিষয়শ্রেণী:মার্কিন নারীবাদী লেখক
বিষয়শ্রেণী:২১শ শতাব্দীর ইরানি লেখিকা
বিষয়শ্রেণী:২১শ শতাব্দীর মার্কিন নারী সাংবাদিক
বিষয়শ্রেণী:২১শ শতাব্দীর মার্কিন সাংবাদিক
ভিরগা

আবহাওয়াবিদ্যাতে, **ভিরগা** এমন একধরণের বৃষ্টিপাত যা মেঘ থেকে মাটিতে পৌঁছানোর আগেই আবার বাষ্পে পরিণত হয়।

অনেক উপরে মেঘ থেকে প্রথমে বরফ বা ক্রিস্টাল আকারে ঝরে পড়ে তরল হয়ে এবং সর্বশেষে অতিরিক্ত তাপ ও চাপের প্রভাবে বাষ্পীভূত হয়ে যায়। এটি মরুভূমি এবং নাতিশীতোষ্ণ জলবায়ুতে বেশি দেখা যায়।

## ব্যুৎপত্তি
শব্দটি ল্যাটিন *virga* যার অর্থ 'রড বা দণ্ড, স্প্রিগ, স্টাফ, ব্রাঞ্চ (শাখা), শুট (ছোড়া), টুইগ (ডালপালা), স্প্রে, সুইচ, গ্রাফ্ট' ইত্যাদি থেকে এসেছে।
## পৃথিবীর বাইরে
শুক্রের বায়ুমণ্ডলে সালফিউরিক অ্যাসিডের বৃষ্টি ভূপৃষ্ঠের উচ্চ তাপমাত্রার কারণে, মাটিতে পৌঁছানোর আগেই বাষ্পীভূত হয়ে যায়।  একইভাবে, ভিরগা বৃহস্পতির মতো গ্যাস জায়ান্ট() গ্রহগুলোতেও ঘটে থাকে। ২০০৮ সালের সেপ্টেম্বরে, নাসা-এর ফিনিক্স ল্যান্ডার মঙ্গলগ্রহের মেঘ থেকে মাটিতে পড়তে থাকা ভিরগার বরফ খণ্ড আবিষ্কার করে। 

## তথ্যসূত্র

বিষয়শ্রেণী:বারিপাত
মিশরে নারীবাদ

থাম্ব|মিশরে নারীবাদ আন্দোলন
**মিশরে নারীবাদ** তার ইতিহাস জুড়ে বেশ কয়েকটি সামাজিক ও রাজনৈতিক গোষ্ঠীকে জড়িত করেছে। যদিও মিশর অনেক ক্ষেত্রে সংস্কারে অগ্রণী ছিল, বিশেষ করে "জাতীয়তাবাদের আন্দোলন গড়ে তোলা, সাম্রাজ্যবাদ এবং নারীবাদের বিরুদ্ধে প্রতিরোধ গড়ে তোলা", নারীর সমতা এবং তাদের অধিকারের জন্য লড়াইয়ের বিকাশ সহজ ছিল না।

## মিশরের ইতিহাসে নারীর অবস্থান

প্রাথমিক মিশরের ইতিহাসে (প্রাচীন মিশর দেখুন), মিশরীয় সমাজে নারীর অবস্থান পুরুষদের সমান বলে মনে করা হয় । উদাহরণস্বরূপ, প্রাচীন মিশরীয় ধর্মে নারী দেবতারা গুরুত্বপূর্ণ ভূমিকা পালন করেছিলেন, যে ভূমিকাগুলি পুরুষ দেবতাদের সমান গুরুত্ব হিসেবে চিহ্নিত করা যেতে পারে। মুট, আইসিস ও হাথোরের মতো দেবীরা মানুষের ক্রিয়াকলাপের অনেকগুলি অঞ্চলের উপর শাসন করতেন ও নিয়ন্ত্রণ করতেন। অনেক পণ্ডিত বিশ্বাস করেন যে এই ধরনের দেবীর উচ্চ মর্যাদা ফারাওনিক সমাজে মহিলাদের উচ্চ মর্যাদার ইঙ্গিত দেয়। সমান অবস্থা আরও খুব সত্য যে মিশর রানীর শাসনাধীনে ছিল বলে চিত্রিত করা যেতে পারে - যেমন  সেবেকনেফেরু, হ্যাটসেপসাট ও ক্লিওপেট্রা সপ্তম মত মহিলা ফ্যারাও, মেরিতনেথ বা আহমোস-নেফার্তারির মত শাসকবৃন্দ বা পরবর্তী সময়ে আমুন ঈশ্বরের স্ত্রী মত মর্যাদাপূর্ণ উপাধি ধারী  মরহুম। যেহেতু তাদের অবস্থানটি মূলত বংশগত ছিল, তাই সাধারণ পটভূমির মহিলারা যেমন চিকিত্সক মেরিত- পাতা এবং পেসেশেট, উজির নেবেট বা লেখিকা ইরতিরাউ মিশরে মহিলাদের অবস্থানের আরও ভাল উদাহরণ। প্রাচীন মিশরে মহিলাদের দ্বারা সম্ভাব্য শ্রদ্ধেয় অবস্থান সনাক্ত করতে মিশরের প্রাথমিক শিল্পকর্মের উদাহরণগুলিও গুরুত্বপূর্ণ। আগের যুগের চিত্রগুলি নারী ও পুরুষকে সমান আকারের দেখায়। কুমারী জয়াওয়ার্দেনা দাবি করেন যে "খ্রিস্টপূর্ব ২০০০ সালের পরেই মহিলাদের প্রায়শই পুরুষদের তুলনায় কিছুটা ছোট দেখানো হয় যা সম্ভবত তাদের অবস্থা হ্রাসের ইঙ্গিত দেয়"।

### পশ্চিমা শাসন

মিশরের বিদেশী নিয়ন্ত্রণ বহু শতাব্দী ধরে দেশটির নেতৃত্বের স্থিতাবস্থা ছিল। দেশটির নিয়ন্ত্রণ প্রাথমিক রোমান আধিপত্য থেকে শুরু করে, ৭ম শতাব্দীতে আরবের দ্বারা বিজয় হওয়া দেশ এবং তারপর ১৬তম শতাব্দীতে তুর্কি অটোমান সাম্রাজ্যের অংশ হয়ে ওঠা (মিশরের ইতিহাস দেখুন, মিশরের) পর্যন্ত প্রসারিত ছিল। তবে মিশরে ফরাসি আক্রমণ ঘটে, যা মিশরীয় সমাজে নারীদের অবস্থান পরিবর্তন করতে শুরু করে এবং দেশে সামাজিক পরিবর্তনের সূচনাকে প্রভাবিত করে।

## তথ্যসূত্র

বিষয়শ্রেণী:দেশ অনুযায়ী নারীবাদ
বিষয়শ্রেণী:মিশরে নারীবাদ
বিষয়শ্রেণী:মিশরের রাজনীতি
পারারিয়ার গণধর্ষণ (১৯৮৮)

**পারারিয়ার গণধর্ষণ** জাতিভিত্তিক সহিংসতার একটি ঘটনা ছিল, যা ১৯৮০ সাল থেকে ১৯৯০ সালের মধ্যে ভারতের বিহারের বেশ কয়েকটি অঞ্চলকে প্রভাবিত করেছিল। ঘটনাটি মন্দির শহরের দেওঘর থেকে  অবস্থিত পারারিয়া গ্রামে সংঘটিত হয়। বিহার পুলিশ বাহিনীর একটি গোষ্ঠী ২৬ টি পরিবারের মহিলাদের গণধর্ষণ করেছে। নিহতরা যাদব বর্ণ শ্রেণিবদ্ধ ছিলেন, যা অন্যান্য পশ্চাৎপদ শ্রেণি হিসাবে শ্রেণিবদ্ধ ছিল।

## ঘটনা
বিহার পুলিশের একটি টহল দল ১৯৮৮ সালে পরারিয়ার যাদব গ্রামে অভিযান চালায়। ১৩ বছর থেকে ৫০  বছর বয়সী কমপক্ষে ১৪ জন মহিলা (কিছু সূত্র বলছে সর্বোচ্চ ১৯ জন ও সর্বোনিন্ম ৫ জন) গণধর্ষণ করা হয় এবং পরিবারের পুরুষ সদস্যদের নির্মমভাবে মারধর করা হয়েছে। পুলিশ গ্রামের প্রতিটি বাড়ি থেকে মূল্যবান জিনিসপত্র, গয়না ও বাসপত্র লুট করে। নারীদের পরা নাকের রিং এবং আনুষাঙ্গিকগুলি জোরপূর্বক লুট করে, যার ফলে মহিলারা শারীরিকভাবে আঘাত প্রাপ্ত হয়। একজন ৭৬ বছর বয়সী ব্যক্তিকে ধর্ষিত হওয়া থেকে তার মেয়েকে রক্ষা করার চেষ্টা করার সময় মারধর করা হয় এবং পায়ুপথে একটি *লাঠি* - পুরু বাঁশের লাঠি প্রবেশ করানো হয়।  কয়েকজন বেসামরিক ব্যক্তি বলেছিলেন যে কয়েকদিন আগে একজন পুলিশ কনস্টেবলকে লাঞ্ছিত করার জন্য ধর্ষণের প্রতিশোধ নেওয়া। কিন্তু সরকারি প্রতিক্রিয়ায় বলা হয় যে গ্রামবাসীদের পুনাসি বাঁধ প্রকল্পের জন্য বাস্থান ছেড়ে যেতে অস্বীকার করার প্রতিক্রিয়ায় এটি করা হয়েছিল; নির্যাতিত মহিলাদের মধ্যে কয়েকজন বিচারিক কার্যক্রমে অংশ নিয়েছিলেন। মামলার সভাপতিত্বকারী বিচারক ওপি সিনহা বলেন, "রাধিয়া দেবী জানিয়েছেন যে তাকে পিঠের দিকে মাটিতে ফেলে দেওয়া হয়েছিল। দুইজন চৌকিদার তার পা ও হাত ধরে এবং তিনজন পুলিশ সদস্য ধর্ষণ করে। প্রতিরক্ষার যুক্তি ছিল যে ধর্ষণের সময় এই ধরনের ভঙ্গি অকল্পনীয়। আমি যুক্তিতে অনেক ওজন খুঁজে পাই।"

এই মামলায় বিচারক পাঁচজন পুলিশ কর্মকর্তাকে বল প্রয়োগের জন্য "অন্যায়ভাবে কারাবাস" করার জন্য এবং অন্য ১৪ জনকে গণধর্ষণের জন্য অভিযুক্ত করেছেন। এটি ছিল বিহারে পুলিশি অত্যাচারের অন্যতম বড় অভিযোগ।

## জনপ্রিয় সংস্কৃতিতে
সাগরি ছাব্রা পরিচালিত একটি চলচ্চিত্র *রেপ অ্যাজ* অ্যাসারশন অব পাওয়ার-এ ঘটনাটি চিত্রিত করেছে। মুভিটি একটি বড় বাঁধ প্রকল্পের জন্য পানির নিচে ডুবে যাওয়া একটি গ্রাম ও গ্রামবাসীরা ক্ষতিপূরণের জন্য প্রতিমিকে কেন্দ্র করে নির্মিত। একগুঁয়ে গ্রামবাসীর উপর প্রকাশ্যে অপমানের মাধ্যমে প্রতিবাদ দমন করার জন্য ধর্ষণ সংঘটিত হয়।
## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:ভারতে গণধর্ষণ
জেরুসালেম ইসলামি ওয়াকফ

**জেরুসালেম ইসলামি ওয়াকফ** হলো একটি ইসলাম ভিত্তিক ধর্মীয় ট্রাস্ট (মাঝেমধ্যে "ইসলামি ধর্মীয় বৃত্তিদান" প্রতিষ্ঠান বলা হয়) যা পুরনো জেরুসালেমের হারাম আল-শরিফ এবং এর আশেপাশে অবস্থিত আল-আকসা মসজিদ, কুব্বাত আস-সাখরা সহ ইসলামি ভবনগুলো নিয়ন্ত্রণ ও ব্যবস্থাপনায় নিয়োজিত। ১১৮৭ সালে সালাউদ্দিনের জেরুসালেম জয়ের পর থেকে বিভিন্ন ওয়াকফ হারাম আল-শরিফ নিয়ন্ত্রণ করে এসেছে। বর্তমান ওয়াকফটি জর্ডানের হাশেমিয় সাম্রাজ্য কর্তৃক ১৯৪৮ সালের অভিযানসহ পশ্চিম তীর এবং পূর্ব জেরুসালেম নিয়ন্ত্রণ প্রাপ্তির পর প্রতিষ্ঠিত হয়েছে। বর্তমানে জর্ডানের রাজা ওয়াকফের জন্য অর্থ অনুদান করে থাকেন যা ওয়াকফের প্রশাসনে প্রভাব ফেলেছে।

১৯৬৭ সালের জুন মাসে ছয় দিনের যুদ্ধে ইসরায়েল জেরুসালেমের পুরনো শহরের নিয়ন্ত্রণ পেতে সক্ষম হয়। যুদ্ধ শেষে ইসরায়েল সরকার ওয়াকফের হাতে হারাম আল-শরিফ (টেম্পল মাউন্ট) এর নিয়ন্ত্রণ ছেড়ে দেয়।

এই ওয়াকফের ব্যবস্থাপনা পরিচালক (বা কখনো "প্রধান পরিচালক") এর হাতে থাকে যিনি পবিত্র ভূমির বেসামরিক প্রশাসন নিয়ন্ত্রণ করেন। জেরুসালেমের প্রধান মুফতি এই ওয়াকফের ধর্মীয় দিক নিয়ন্ত্রণ করেন। উচ্চ মুসলিম পরিষদ ইসরায়েলের ইসলামিক প্রতিষ্ঠানগুলো ধর্মীয় আইনের ভিত্তিতে পরিচালনা করে। ফিলিস্তিনি কর্তৃপক্ষের একই বিষয়ক প্রতিষ্ঠান রয়েছে যেগুলো জেরুসালেমে অবস্থিত প্রতিষ্ঠানগুলোর ন্যায় কাজ করে (যেমন ইসলামি ওয়াকফ মন্ত্রণালয় ফিলিস্তিনি প্রধান মুফতি, কিংবা ফিলিস্তিনি উচ্চ ফতোয়া পরিষদ), এবং এসকল প্রতিষ্ঠানকে ইসরায়েল ভিত্তিক প্রতিষ্ঠানগুলোর সাথে বিভ্রান্ত করা যাবেনা এমনকি কিছু ব্যক্তি দুটো দেশের প্রতিষ্ঠানে কাজ করে থাকলেও। যদিও ২০১৩ সালে মাহমুদ আব্বাস নেতৃত্বাধীন ফিলিস্তিন কর্তৃপক্ষ এবং রাজা দ্বিতীয় আব্দুল্লাহ শাসনকৃত জর্ডানের মধ্যকার একটি চুক্তি স্বাক্ষর হয় যেখানে জেরুজালেমের পবিত্র স্থানগুলো ব্যবস্থাপনায় জর্ডানকে স্বীকৃতি দেওয়া হয়। এই চুক্তিপত্রটি একাধিক দশক-স্থায়ী মৌখিক চুক্তিকে প্রতিস্থাপন করে।

## আরো দেখুন
* খাদেমুল হারামাইন শরিফাইন

## তথ্যসূত্র

বিষয়শ্রেণী:ইসরায়েল ভিত্তিক ইসলামি সংগঠন
বিষয়শ্রেণী:হারাম আল শরিফ
সেয়া সাদেউমি হত্যাকাণ্ড

**সেয়া সাদেউমি** (১৬ সেপ্টেম্বর ২০১০ - ১২ সেপ্টেম্বর ২০১৫) শ্রীলঙ্কার চার বছরের একটি শিশু ছিল, যাকে অপহরণ, ধর্ষণ ও হত্যা করা হয়েছিল। মেয়েটি তার মায়ের সাথে ঘুমানোর সময় ১২ সেপ্টেম্বর ২০১৫ তারিখে তার বাড়ি থেকে নিখোঁজ হয়ে যায়। পুলিশ কে৯ ইউনিটের পক্ষ থেকে প্রাঙ্গণে ব্যাপক অনুসন্ধানের পর, ১৩ সেপ্টেম্বর ২০১৫ সকালে একটি খালের কাছে নগ্ন লাশটি আবিষ্কৃত হয়। বাড়িটি থেকে ২০০ মিটার দূরে মৃতদেহটি পাওয়া গেছে। একটি ময়নাতদন্তে জানা গেছে যে সাদেউমিকে যৌন নিপীড়ন করা হয়েছিল এবং তাকে শ্বাসরোধ করে হত্যা করা হয়েছিল। কোটাডেনিয়াওয়া পুলিশ চারজনকে গ্রেপ্তার করে এবং পরে ডিএনএ পরীক্ষার পর তাদের মধ্যে দুজনকে নির্দোষ ঘোষণা করা হয়। তৃতীয় সন্দেহভাজন দীনেশ প্রিয়শান্তা পরবর্তীকালে অপরাধ স্বীকার করে। পরে তিনি প্রকাশ করেন যে তার ভাই সামান জয়লাথ তাকে স্বীকার করার জন্য কারচুপি করেছিলেন। একবার গ্রেপ্তার হওয়ার পর, জয়লথ প্রিয়সান্তার অভিযোগের সাথে একমত হন এবং আরও তদন্তের জন্য তাকে আটক করা হয়।

পরবর্তী ডিএনএ পরীক্ষায় জানা যায় যে জয়লাথের ডিএনএ নমুনা অপরাধস্থলে পাওয়া নমুনার সাথে মিলে যায় এবং তাকে চারটি অভিযোগে অভিযুক্ত করা হয়। ১৫ মার্চ, ২০১৬ তারিখে নেগোম্বো হাইকোর্ট জয়লাথকে সমস্ত অভিযোগে দোষী সাব্যস্ত করে এবং তাকে মৃত্যুদণ্ড দেয়।

## ঘটনা
নিখোঁজ হওয়ার আগে, সাদেউমিকে সর্বশেষ ১২ সেপ্টেম্বর ২০১৫ রাত ৮.৩০ টার দিকে দেখা গিয়েছিল। তার বাবা-মায়ের মতে, সে সময় সে তার মায়ের সাথে ঘুমাচ্ছিল, এবং তার বাবা বাড়িতে ছিলেন না। যখন সে বাড়ি ফিরে জিজ্ঞাসা করল যে মেয়েটি কোথায়, তখন তার মা সম্ভবত তাকে বলেছিলেন যে সে হয়তো তার দাদীর বিছানায় ঘুমাতে গিয়েছিল। তারা দুজনেই ঘুমাতে ফিরে যাওয়ার আগে এটি তদন্ত না করার সিদ্ধান্ত নিয়েছিল। পরের দিন সকালে তার নিখোঁজ হওয়ার খবর পাওয়া যায় এবং কোটাডেনিয়াওয়া পুলিশ তদন্তের জন্য আহ্বান জানায়। পরে পুলিশ কে৯ ইউনিট এবং ক্রিমিনাল ইনভেস্টিগেশন ডিপার্টমেন্ট (সিআইডি) অনুসন্ধানে যোগ দেয়। জানা গেছে যে তিনি যে বিছানায় ঘুমিয়েছিলেন সেখানে তার পোশাক পাওয়া গেছে, যার ফলে কে৯ ইউনিট তার গন্ধ খুঁজে পেতে অক্ষম হয়ে পড়ে। পুলিশ অনুমান করেছিল যে মায়ের সাথে ঘুমানোর সময় তাকে অপহরণ করা হতে পারে। সন্ধ্যায়, সাদেউমির মৃতদেহ তার বাড়ি থেকে ২০০ মিটার দূরে একটি খালের কাছে পাওয়া যায়। সংবাদ প্রতিবেদন অনুযায়ী, দেহটি নগ্ন ছিল এবং গলায় এক টুকরো কাপড় জড়ানো ছিল।

## তথ্যসূত্র
 
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:শ্রীলঙ্কায় ধর্ষণ
বিষয়শ্রেণী:শ্রীলঙ্কায় শিশু যৌন নির্যাতন
বিষয়শ্রেণী:শ্বাসরোধে মৃত্যু
ইরানে নারী অধিকার আন্দোলন

[থাম্ব| তেহরানে (১৯২৩-১৯৩৩) নারী অধিকার সমিতি " [জামিয়াত-ই নেসভান-ই বতনখাহ|জামিয়াত ই নেসভান ই বতন-কাহ" এর পরিচালনা পর্ষদ]]

**ইরানি নারীর অধিকার আন্দোলন** (ফার্সি : جنبش زنان ایران), নারীদের অধিকারের জন্য ইরানি নারীদের সামাজিক আন্দোলনের উপর ভিত্তি করে গড়ে ওঠে। এই আন্দোলনটি প্রথম ১৯১০ সালে ইরানের সাংবিধানিক বিপ্লবের পর আবির্ভূত হয়, যে বছর মহিলাদের দ্বারা প্রথম মহিলা জার্নাল প্রকাশিত হয়েছিল। আন্দোলনটি ১৯৩৩ অবধি স্থায়ী হয়েছিল, যেখানে রেজা শাহ পাহলভীর সরকার দ্বারা সর্বশেষ মহিলা সমিতি ভেঙে দেওয়া হয়েছিল। ইরানি বিপ্লবের (১৯৭৯) পরে এটি আবার তীব্রতর হয়।

ইরানি নারী আন্দোলন ১৯৬২ সাল থেকে ১৯৭৮ সালের মধ্যে নারীদের ভোটাধিকার (১৯৬৩ সালে, মোহাম্মদ রেজা শাহের শ্বেত বিপ্লবের অংশ) এর মতো বিজয় অর্জন করে। তাদেরকে পাবলিক অফিসে অংশ নেওয়ারও অনুমতি দেওয়া হয়েছিল এবং ১৯৭৫ সালে পারিবারিক সুরক্ষা আইন মহিলাদের জন্য নতুন অধিকার প্রদান করেছিল, যার মধ্যে ছিল বিবাহবিচ্ছেদ এবং হেফাজতের অধিকার ও বহুবিবাহ হ্রাস। ইসলামী বিপ্লবের পর থেকে নারীর অধিকার সীমাবদ্ধ হয়। ১৯৭৯ সালের বিপ্লবের পরে, বেশ কয়েকটি আইন প্রতিষ্ঠিত হয়েছিল, যেমন বাধ্যতামূলক পর্দা প্রবর্তন ও মহিলাদের পাবলিক ড্রেস কোড। ২০১৬ সালের নভেম্বরে ইরানের পার্লামেন্ট সদস্যদের প্রায় ৬% নারী ছিলেন, যখন বিশ্বব্যাপী গড় প্রায় ২৩% ছিল। 

ইরানে নারী অধিকার আন্দোলন সংস্কারকে প্রভাবিত করার প্রচেষ্টা অব্যাহত রেখেছে, বিশেষ করে এক মিলিয়ন স্বাক্ষর অভিযানের মাধ্যমে মহিলাদের বিরুদ্ধে বৈষম্য দূর করতে।

## সাংবিধানিক বিপ্লবের পর
ইরানের সাংবিধানিক বিপ্লব ১৯০৫ সাল থেকে ১৯১১ সালের মধ্যে সংঘটিত হয়েছিল। নারীর অধিকারের (অথবা অধিকারের অভাব) চেতনার প্রাথমিক অন্তস্তলের ফলে সমাজ ও পত্রিকা প্রতিষ্ঠা শুরু হয়। মহিলাদের নিম্ন মর্যাদা এবং তাদের অনেক সংগঠন ও সমাজের গোপন কার্যক্রম, বিষয়টির তথ্যের পরিমাণ কিছুটা সীমিত করেছে। সেই যুগে মহিলাদের লেখালেখি, প্রধানত সংবাদপত্র ও সাময়িকীগুলির মাধ্যমে আন্দোলনের তথ্য প্রদান হল অন্যতম মূল্যবান উৎস। এর মধ্যে সর্বাধিক গুরুত্বপূর্ণ সাময়িকীগুলি নিচে তালিকাভুক্ত করা হয়েছে।

উপরন্তু, ইরানি নারীরা অন্যত্র নারীর অবস্থা ও শিক্ষাগত সুযোগ সম্পর্কে সচেতন ছিল এবং তাদের দ্বারা অনুপ্রাণিত হয়েছিল।

### সমাজ ও সংগঠন
১৯০৬ সালে, পার্লামেন্ট তাদের অনুরোধ প্রত্যাখ্যান করলেও, মহিলারা "সোসাইটি ফর উইমেনস ফ্রিডম" সহ বেশ কয়েকটি সংগঠন প্রতিষ্ঠা করা হয়, যেগুলি গোপনে মিলিত হতে থাকে যতক্ষণ না এই সংগঠনগুলি সরকারের দ্বারা আবিষ্কৃত হয় ও আক্রান্ত না হয়। জমিয়ত ই নেসভান ই বতন-কাহ (দেশপ্রেমিক মহিলা লীগ) প্রায় ১৯১৮ সালের দিকে প্রতিষ্ঠিত হয়েছিল; এটি 'নোসভান ভাতানখাহ' প্রকাশিত করত।

## তথ্যসূত্র


বিষয়শ্রেণী:ইরানের আধুনিক ইতিহাস
বিষয়শ্রেণী:ইরানে নারীবাদ
ইরানের পারিবারিক সুরক্ষা আইন

১৯৬৭ সালে, ইরান একটি প্রগতিশীল পারিবারিক আইন, **পরিবার সুরক্ষা আইন গ্রহণ করে**, যা মহিলাদের পারিবারিক অধিকার প্রদান করে ; ১৯৭৫ সালের পারিবারিক সুরক্ষা আইনে এগুলি সংযোজিত হয়েছিল। ইসলামী বিপ্লবের পর ১৯৭৯ সালে আইনটি বাতিল করা হয় এবং শরিয়া আইন পুন -প্রবর্তন করা হয়, কিন্তু আইনটি বিশেষ করে একটি মুসলিম সংখ্যাগরিষ্ঠ দেশের হিসাবে তাদের সময়ের থেকে এগিয়ে ছিল বলে প্রমাণিত হয়।

আজ, আইনের কিছু অংশ ইরানে পুনরায় চালু করা হয়েছে, অন্যগুলি বিবেচনাধীন রয়েছে। উদাহরণস্বরূপ ১৯৬৭-এর বিল পারিবারিক বিষয়ে বিশেষ আদালত গঠন করে। বিপ্লবের পর সেগুলো বিলুপ্ত হয়ে যায়, কিন্তু পারিবারিক আইন, উত্তরাধিকার ও *[[ওয়াকফ|ওকাফ সংক্রান্ত বিষয়ে বিচারের জন্য ১৯৭৯ সালে বিশেষ দেওয়ানি আদালত পুন -প্রতিষ্ঠিত হয়]]*। অনুরূপভাবে, কিছু আইনগত পরিবর্তন পারিবারিক বিষয়গুলিকে বিয়ের ন্যূনতম বয়স, সন্তানের তত্ত্বাবধান ও যেসব কারণে মহিলারা বিবাহ বিচ্ছেদের অনুরোধ করতে পারে সে ক্ষেত্রে আরও প্রগতিশীল দিকে নিয়ে গেছে।

## ইতিহাস

### ১৯৭৫-এর আগে
১৯০৬ সালে ইরানে প্রথম সংবিধান জারি করা হয়। পারিবারিক আইন সহ পরবর্তী বছরগুলিতে একটি ধারাবাহিক আইন প্রণয়ন করা হয়েছিল।

১৯৩০-এর দশকে, বিবাহ, বিবাহবিচ্ছেদ, বৈধতা ও শিশুদের তত্ত্বাবধানের বারোটি শিয়া আইন ছিল, যা নাগরিক আইনে অন্তর্ভুক্ত ছিল (কান-ই-মদানি)। এই বারোটি আইন ১৯৩০ -এর দশকে প্রণীত ও সংশোধিত হয়েছিল। ১৯৩১ সালের বিবাহ আইন (অনুচ্ছেদ ১০৪১) পাস হওয়ার পরে বিবাহ ও বিবাহবিচ্ছেদ রাষ্ট্রীয় রেজিস্ট্রিতে নিবন্ধিত হতে শুরু হয়েছিল।

১৯৬২ সালে, ইরানের আইন নারীদের অপ্রাপ্তবয়স্ক, অপরাধী ও উন্মাদ হিসাবে একই শ্রেণীর বলে মনে করে: তারা ভোট প্রদানের অধিকার বা সরকারি দফতরে দাঁড়াতে অধিকার দেওয়া হয়নি, তাদের নিজের সন্তানদের অভিভাবকত্বের অনুমতি দেওয়া হয়নি, কাজ করতে বা অনুমতি ছাড়া বিয়ে করতে পারার অধিকার প্রদান করা হয়নি, তাদের পুরুষ "উপকারকারীদের" যে কোন মুহূর্তে (তাদের পূর্ব জ্ঞানের সাথে বা ছাড়া, স্বামীর একটি সহজ বাক্য উচ্চারণের মাধ্যমে) তালাকপ্রাপ্ত হতে পারে এবং তাদের মধ্যে দ্বিতীয়, তৃতীয় বা চতুর্থ স্ত্রীর উপস্থিতির মুখোমুখি হতে পারে যে বাড়িতে-কোন আইনি, আর্থিক, বা মানসিক আশ্রয় ছাড়া। বাবার মৃত্যুর পরও মহিলাদের তাদের সন্তানদের অভিভাবক হতে দেওয়া হয়নি। তারা তাদের সন্তানদের নাগরিকত্ব হস্তান্তর করতে পারেনি; যদি তারা একজন অ-ইরানিকে বিয়ে করে তবে তাদের নাগরিকত্ব হুমকির মুখে পড়বে। তারা পিতার সম্পত্তি থেকে উত্তরাধিকার সূত্রে তাদের ভাইদের অর্ধেকই পেয়েছিল, যা তাদের ভাইরা পেয়েছিল এবং স্বামীর সম্পত্তি থেকে মাত্র এক-চতুর্থাংশ প্রদান করা হত, যখন সেই স্বামীর কোন সন্তান না থাক এবং সন্তান থাকলে এক-অষ্টমাংশ প্রদান করার আইন ছিল।
## তথ্যসূত্র

বিষয়শ্রেণী:ইরানে নারী অধিকার
বিষয়শ্রেণী:বহুগামিতা
বিষয়শ্রেণী:ইরানের আইন
বিষয়শ্রেণী:দেশ অনুযায়ী ইসলামি পারিবারিক আইন
গ্রিম বোনদ্বয় হত্যাকাণ্ড

**গ্রিম বোনদের** হত্যা একটি অমীমাংসিত দ্বৈত হত্যাকাণ্ড, যা ১৯৫৬ সালের ২৮ ডিসেম্বর মার্কিন যুক্তরাষ্ট্রের শিকাগোতে ঘটেছিল, যখন বারবারা ও  প্যাট্রিসিয়া গ্রিমস নামে দুই বোন—বয়স যথাক্রমে ১৫ বছর ও ১২ বছর —  ব্রাইটন পার্ক মুভি থিয়েটার থেকে ম্যাককিনলে পার্কে তাদের বাড়িতে যাওয়ার সময় নিখোঁজ হন। তাদের নিখোঁজ হওয়া মধ্যদিয়ে শিকাগোর ইতিহাসে সবচেয়ে বড় নিখোঁজ ব্যক্তিদের তদন্ত শুরু হয়েছিল। ১৯৫৭ সালের ২২ জানুয়ারি উইলো স্প্রিংসে একটি নির্জন রাস্তার পাশে মেয়েদের নগ্ন দেহ পাওয়া যায়।

যদিও বোনেদের ময়নাতদন্তের রিপোর্ট এই সিদ্ধান্তে পৌঁছেছে যে তাদের শেষ বার দেখা যাওয়ার পাঁচ ঘণ্টার মধ্যে তাদের হত্যা করা হয়েছে এবং উভয় মেয়েই সেকেন্ডারি শকে মারা গেছে, ২৮ ডিসেম্বর রাত ও সপ্তাহের মধ্যে অনেক মেয়েই মেয়েদের জীবিত দেখেছে। পরবর্তীকালে তাদের দেহ আবিষ্কার।

গ্রিমস বোনের হত্যাকাণ্ডকে লেখকরা শিকাগোর "নির্দোষতা ভেঙে দিয়েছে" এমন অপরাধ হিসেবে বর্ণনা করেছেন। এই মামলাটি কুক কাউন্টিতে সবচেয়ে বেশি শ্রম-নিবিড় নিখোঁজ ব্যক্তি ও হত্যার তদন্ত হিসাবে স্বীকৃত হয়, এবং এটি শিকাগোর সর্বাধিক কুখ্যাত ঠান্ডা মামলার একটি।

## অন্তর্ধান
১৯৫৬ সালের ২৮শে ডিসেম্বর, সন্তানের মধ্যে দুজন - ১৫ বছর বয়সী বারবারা ও ১২ বছর  বয়সী প্যাট্রিসিয়া, ব্রাইটন পার্ক থিয়েটারে এলভিস প্রিসলি চলচ্চিত্র *লাভ মি টেন্ডারের একটি শো দেখার সিদ্ধান্ত নেন।* বারবারা ও প্যাট্রিসিয়াকে অবিচ্ছেদ্য বোন হিসাবে বর্ণনা করা হয়েছে, এবং থমাস কেলি উচ্চ বিদ্যালয় ও সেন্ট মরিস ক্যাথলিক প্রাথমিক বিদ্যালয়ের যথাক্রমে তারা মনোযোগী শিক্ষার্থী ছিল। তারা প্রিসলির একনিষ্ঠ ভক্ত বলেও জানা যায় এবং দুজনেই সম্প্রতি তার অফিসিয়াল ফ্যান ক্লাবে যোগ দিয়েছিলেন। এই বিশেষ উপলক্ষ ছিল ১১তম বার মেয়েরা প্রিসলির এই বিশেষ ছবিটি দেখেছিল, এবং বোনেরা প্রায় ৭ টা ৩০ মিনিটে তাদের বাসস্থান ত্যাগ করেছিল বলে জানা যায়, তাদের মাকে প্রতিশ্রুতি দিয়ে তারা মধ্যরাতের আগে বাড়ি ফিরবে। 

ব্রাইটন থিয়েটারটি মেয়েদের ম্যাককিনলে পার্কের বাড়ি থেকে প্রায় দেড় মাইল দূরে অবস্থিত ছিল  এবং করা হয় যে বারবারা ও প্যাট্রিসিয়া অনুমান তাদের বাড়ি থেকে বের হওয়ার সময় তাদের কাছে প্রায় ২.৫০ ডলার ছিল, বারবারার সাথে এই অর্থের পঞ্চাশ সেন্ট তার মানিব্যাগের জিপারে রাখার নির্দেশ দেওয়া হয়, কারণ যদি দুই মেয়ে এই সন্ধ্যায় প্রেক্ষাগৃহে প্রদর্শিত হওয়ার জন্য নির্ধারিত এই চলচ্চিত্রের দ্বিতীয় স্ক্রিনিং দেখার জন্য নির্বাচন করে। এই নির্দিষ্ট দিনে বোনেরা আসলে কীভাবে ব্রাইটন থিয়েটারে যাত্রা করেছিলেন তা অজানা, যদিও তারা পূর্ববর্তী অনুষ্ঠানগুলিতে এই গন্তব্যে সবসময় হাঁটে বা বাসে যাত্রা করেছিল।

## তথ্যসূত্র

বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা
বিষয়শ্রেণী:শিশুদের প্রতি সহিংসতা
বিষয়শ্রেণী:মার্কিন যুক্তরাষ্ট্রে অমীমাংসিত খুন
বিষয়শ্রেণী:পূর্বে নিখোঁজ ব্যক্তি
বিষয়শ্রেণী:খুনের শিকার নারী
বিষয়শ্রেণী:১৯৫৭-এ মৃত্যু
বিষয়শ্রেণী:খুন হওয়া মার্কিন শিশু
বিষয়শ্রেণী:১৯৫৬-এ মার্কিন যুক্তরাষ্ট্রে খুন
ইওনিত নামান

থাম্ব|ইওনিত নামান

**ইওনিত নামান** ( ; জন্ম ১৩ মার্চ, ১৯৭৫) হচ্ছেন একজন ইসরায়েলি কবি, প্রবন্ধকার, সম্পাদক এবং সাহিত্য ও সাংস্কৃতিক গবেষক।

## জীবনী
নামান ইয়েহুদে পিতামাতা ডাহলিয়া এবং ওহালিয়াভ নামানের কাছে জন্মগ্রহণ করেন। তিনি তেল আভিভ বিশ্ববিদ্যালয়ে সাহিত্যে স্নাতক ডিগ্রী সম্পন্ন করেন এবং কেমব্রিজ বিশ্ববিদ্যালয়ে ধর্মীয় অধ্যয়নে মাস্টার অফ আর্টস ডিগ্রি সম্পন্ন করেন। বর্তমানে (২০২০ সাল পর্যন্ত) নামান নেগেভের বেন গুরিয়ন বিশ্ববিদ্যালয়ের হিব্রু সাহিত্য নিয়ে গবেষণারত একজন ডক্টরেট প্রার্থী।

ইওনিত নামান সমালোচনা এবং ভাষ্য ওয়েবসাইট "হাওকেৎজ" এর সহ-সম্পাদক এবং হারগোল পাবলিশিং দ্বারা প্রকাশিত এবং ভ্যান লিয়ের ইনস্টিটিউট দ্বারা আন্ডাররাইট করা "মাকতুম" সিরিজের সাহিত্য সম্পাদক। তিনি সাপির একাডেমিক কলেজে কবিতা বক্তৃতা দেন, আরব এবং ইহুদিদের জন্য সংলাপ কর্মশালার নেতৃত্ব দেন, এবং অলাভজনক সংস্থা "জাজিম – কমিউনিটি অ্যাকশন" এর বোর্ড সদস্য, যা নাগরিকদের সক্রিয়তাকে উৎসাহিত করে।

তার কবিতা, প্রবন্ধ, সমালোচনা এবং নিবন্ধগুলি ইজরায়েলের অনেক শীর্ষস্থানীয় জার্নাল এবং প্রকাশনায় প্রকাশিত হয়েছে, যার মধ্যে রয়েছে হেলিকন, ইটন ৭৭, থিওরি অ্যান্ড সমালোচনা এবং গ্রান্টা।

নামানের প্রথম কবিতার বই পিনিং ফর দ্য ট্রি টপস ২০১৫ সালে প্রকাশিত হয়। একটি সাক্ষাত্কারে নামান প্রকাশ করেন যে বইটিপ্রায় "অতিরিক্ত ব্যাগেজ" নামে নামকরণ করা হয়েছে, এবং এটি অন্যান্য থিমের মধ্যে প্রকাশ করে "আমার জীবনে উপস্থিত উত্তেজনাগুলির মধ্যে একটি, এবং অবশ্যই আমার লেখায়: খুব বেশি হওয়ার ভয়। খুব বেশি রঞ্জক থাকা, খুব বেশি ওজন বহন করা, খুব বেশি মহিলা হওয়া, স্বীকৃত নিয়মের বাইরে খুব বেশি। এটি একটি উদ্বৃত্ত যা আমাকে চেষ্টা না করেই ভেঙে যায়। আমি যা বরাদ্দ করেছিলাম তার চেয়ে অনেক বেশি।

সংগ্রহটি সমালোচকদের দ্বারা ইতিবাচকভাবে গ্রহণ করা হয়েছিল। হারেটজে এফি জিভ লিখেছিলেন যে, "ইওনিট নামানের সমৃদ্ধ ও গভীর ভাষা হিব্রুর শিকড় এবং তার বৃক্ষচূড়া উভয়ের প্রতি আনুগত্য প্রকাশ করে। এবং এটি যা প্রকাশ করে তা একটি দৃঢ় এবং রাজনৈতিক পরিচয়ের পাশাপাশি বর্ণবাদী বিরোধী প্রতিবাদ কবিতা তৈরি করে"। রিভিটাল মাদার উল্লেখ করেছেন যে তার কাজে নামান তার প্রতিটি বিভিন্ন পরিচয়ের জন্য একজন ইয়েমেনি, নারী - রঙিন, নারীবাদী হিসেবে প্রতিনিধিত্ব দাবি করেছেন... এবং "নামান তার এবং তার বসবাসের সময়ের মধ্যে অভিযোজনে পারস্পরিক অসুবিধাচিহ্নিত করে। একই সাথে, যারা দেরিতে ফোটে তাদের সংজ্ঞায়িত করতে চায়; দেরিতে হলেও ভাল।"

## তথ্যসূত্র

বিষয়শ্রেণী:হিব্রু ভাষার কবি
বিষয়শ্রেণী:হিব্রু ভাষার লেখক
বিষয়শ্রেণী:২১শ শতাব্দীর কবি
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:তেল আবিবের ব্যক্তি
বিষয়শ্রেণী:মিজরাহি নারীবাদী
বিষয়শ্রেণী:ইসরায়েলি নারী কবি
বিষয়শ্রেণী:ইসরায়েলি কবি
বিষয়শ্রেণী:২১শ শতাব্দীর প্রাবন্ধিক
বিষয়শ্রেণী:২১শ শতাব্দীর অনুবাদক
বিষয়শ্রেণী:ইসরায়েলি অনুবাদক
বিষয়শ্রেণী:ইসরায়েলি নারীবাদী
বিষয়শ্রেণী:ইসরায়েলি সক্রিয়কর্মী
বিষয়শ্রেণী:তেল আবিবের লেখক
বেঙ্গল ব্রিগেড

***বেঙ্গল ব্রিগেড*** ***(বেঙ্গল রাইফেলস*** নামেও পরিচিত) একটি ১৯৫৪ সালের আমেরিকান দু:সাহসিক যুদ্ধবিষয়ক সিনেমা। এটি পরিচালনা করেছেন লাসলো বেনেডেক এর প্রধান চরিত্রে অভিনয় করছেন রক হাডসন, আর্ল্লেন ডাল এবং উরসুলা থিয়েস।

## পটভূমি
১৮৫৭ সালে ব্রিটিশ ভারতে বিদ্রোহের সূচনা ঘটে। ক্যাপ্টেন ক্লেবার্ন (রক হাডসন) নামে একজন ব্রিটিশ কর্মকর্তা আদেশ অমান্য করার অভিযোগে তার রেজিমেন্ট থেকে বরখাস্ত হন, কিন্তু তিনি দেখতে পান যে তার লোকদের প্রতি তার কর্তব্য শেষ হয়নি। সে তার কর্নেলের মেয়েকে (আরলিন ডাহল) পছন্দ করে এবং সিপাহীদের পুনর্গঠন লড়াইয়ে নিজেকে জড়িত করেন।

## অভিনয়

* ক্যাপ্টেন হিসাবে রক হাডসন জেফ্রি ক্লেবার্ন
* ভিভিয়ান মোড়র চরিত্রে আরলিন ডাহল
* লাতাহ হিসাবে উরসুল থাইসস
* কর্নেল হিসাবে টরিন থ্যাচার আগামীকাল
* আর্নল্ড মস রাজহ করম চরিত্রে
* ক্যাপ্টেন হিসাবে ড্যান ও'হিরলিহী । রোনাল্ড ব্লেইন (ড্যানিয়েল ও'হিরলিহি হিসাবে)
* হরিল্ড গর্ডন হরি লাল হিসাবে
* মাইকেল আনসারা সার্জেন্টের ভূমিকায়। মেজর ফুরান সিং
* লিওনার্ড মাহিন্দ্ররূপী শক্তিশালী
* বুলবীরের চরিত্রে শেপার্ড মেনকেন
* ভারতীয় নৃত্যশিল্পী হিসাবে সুজাতা রুবেনার ( সুজাতা ও আশোকা চরিত্রে)
* ভারতীয় নৃত্যশিল্পী হিসাবে আসোকা রুবেনার ( সুজাতা ও আশোকা চরিত্রে)

## বহিঃসংযোগ

* 

বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:১৯৫৪-এর চলচ্চিত্র
বিষয়শ্রেণী:১৮৫৭-এর ভারতীয় বিদ্রোহ সম্পর্কে চলচ্চিত্র
বিষয়শ্রেণী:১৮৫০-এর দশকের পটভূমিতে চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র
ইনজি আফলাতুন

**ইনজি আফলাতুন** (; ১৬ এপ্রিল ১৯২৪ - ১৭ এপ্রিল ১৯৮৯) ছিলেন একজন মিশরীয় চিত্রশিল্পী এবং নারী আন্দোলন কর্মী। তিনি ১৯৪০ এবং ১৯৫০ এর দশকের শেষের দিকে "মার্কসবাদী-প্রগতিশীল-জাতীয়তাবাদী-নারীবাদী আন্দোলনের একজন প্রধান মুখপাত্র ছিলেন", পাশাপাশি ছিলেন "আধুনিক মিশরীয় শিল্পের পথিকৃৎ" এবং "গুরুত্বপূর্ণ মিশরীয় দৃশ্যকলা শিল্পীদের একজন"।

## প্রাথমিক জীবন
আফলাতুন ১৯২৪ সালে কায়রো এ একটি ঐতিহ্যবাহী মুসলিম পরিবারে জন্মগ্রহণ করেন। যাকে তিনি "আধা-সামন্ত ও বুর্জোয়া" হিসাবে বর্ণনা করেছিলেন। তার বাবা ছিলেন একজন কীটতত্ত্ববিদ এবং জমির মালিক ছিলেন, এবং তার মা ছিলেন একজন ফরাসি প্রশিক্ষিত পোষাক-ডিজাইনার; যিনি মিশরীয় রেড ক্রিসেন্ট সোসাইটি মহিলা কমিটিতে দায়িত্ব পালন করেছিলেন। লাচি ফ্রান্সিস দু কারীয়ে এ তিনি মার্কসবাদ আবিষ্কার করেন। তার ব্যক্তিগত আর্ট শিক্ষক  ছিলেন কামেল এল-তেলমিসানি, যিনি আফলাতুনকে মিশরীয় কৃষকদের জীবন ও সংগ্রামের সাথে পরিচয় করিয়ে দিয়েছিলেন।

## চিত্রকর্ম
স্কুলের থাকাকালীন আফলাতুন ছবি আঁকতে পছন্দ করতেন এবং তার বাবা -মা তাকে উৎসাহিত করতেন। লুক্সার, নুবিয়া, এবং মিশরীয় মরুদ্যান পরিদর্শন করার পর তার আগ্রহ নতুন করে তৈরি হয়েছিল। এই ভ্রমণের সময়, তিনি "ঘরে প্রবেশ করে এবং কর্মক্ষেত্রে পুরুষ ও মহিলাদের স্কেচ করার" সুযোগ পেয়েছিলেন। তিনি মিশরীয় বংশোদ্ভূত সুইস শিল্পী মার্গো ভিলনের সাথে এক বছর  পড়াশোনা করেছেন। এই সময়কালে, তিনি কায়রো এবং আলেকজান্দ্রিয়ায় একক প্রদর্শনী করেন এবং ১৯৫২ সালে ভেনিস বিয়েনাল এবং ১৯৫৬ সালে সাও পাওলো আর্ট বিয়েনাল এ প্রদর্শনী করেন। ১৯৫৬ সালে তার সাথে মেক্সিকান চিত্রকর ডেভিড আলফারো সিকিরোস এঁর বন্ধুত্ব হয় এবং পরে তাঁর দ্বারা প্রভাবিত হন। কারাবাসের সময়কালীন তিনি চিত্রকর্ম আঁকতেন। তার কারাবাসের প্রাথমিক চিত্রগুলি ছিল মানুষের প্রতিকৃতি, যখন পরবর্তীগুলি ছিল প্রাকৃতিক দৃশ্যের।  মুক্তির পরের বছরগুলিতে, তিনি ১৯৬৭ সালে রোম এবং প্যারিস, ১৯৭০ সালে ড্রেসডেন, পূর্ব বার্লিন, ওয়ারশো এবং মস্কো, ১৯৭৪ সালে সোফিয়া, ১৯৭৫ সালে প্রাগ, ১৯৭৯ সালে নয়াদিল্লিতে প্রদর্শনী করেছিলেন। তার চিত্রগুলি "তীব্র রঙের প্রাণবন্ত ব্রাশস্ট্রোক" দিয়ে ভরা যা কিছু পর্যবেক্ষককে ভ্যান গখ বা বোনার্ডের কথা মনে করিয়ে দেয়। তার পরবর্তী বছরের শিল্পে তার ফর্মগুলির চারপাশে বড় সাদা স্থানগুলির ক্রমবর্ধমান ব্যবহার দ্বারা চিহ্নিত করা হয়। কায়রোর আমির তাজ প্রাসাদ এ তার কাজের একটি সংগ্রহ প্রদর্শিত হয়েছে। শারজাহের বারজিল আর্ট ফাউন্ডেশনে তার কাজের আরেকটি সংগ্রহ প্রদর্শিত হয়েছে।

## শ্রদ্ধাঞ্জলি
১৬ এপ্রিল ২০১৯, তার ৯৫তম জন্মবার্ষিকী উপলক্ষে গুগল তাদের হোমপেজে আফলাতুনের গুগল ডুডল প্রদর্শন করে তার জন্মদিন উদ্‌যাপন করে।

## তথ্যসূত্র

## বহিঃসংযোগ

* Anne Mullin Burnham, 1994, Reflections in Women's Eyes , *Saudi Aramco World*
* Work by Inji Aflatoun at the Jordan National Gallery of Fine Arts 

বিষয়শ্রেণী:১৯৮৯-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:কায়রোর ব্যক্তি
বিষয়শ্রেণী:নারীবাদী শিল্পী
বিষয়শ্রেণী:মিশরীয় নারীবাদী
বিষয়শ্রেণী:মিশরীয় নারী অধিকার কর্মী
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
ইব্রাহিম উজানি

**কারী ইব্রাহিম উজানি** (১৮৬৩ – ১৯৪৩) ছিলেন অবিভক্ত বাংলার একজন দেওবন্দি ইসলামি পণ্ডিত ও আধ্যাত্মিক ব্যক্তিত্ব। তিনি জামিয়া ইসলামিয়া ইব্রাহিমিয়া উজানি মাদ্রাসার প্রতিষ্ঠাতা। তিনি রশিদ আহমদ গাঙ্গুহির (র) খলিফা ছিলেন। তাঁর বিশেষ খলিফা হলেন সৈয়দ মুহাম্মদ ইসহাক (র) যিনি বাংলাদেশে চরমোনাই দরবারের প্রতিষ্ঠাতা পীর ও শায়েখ অগণিত মানুষের আধ্যাত্মিক রাহাবার। 

## জীবনী
ইব্রাহিম ১৮৬৩ সালে নোয়াখালী জেলার নলুয়া গ্রামে জন্মগ্রহণ করেন। তার পিতার নাম মুহাম্মদ পানাহ মিয়া। তিনি নিজ এলাকায় আরবি ও ফার্সির প্রাথমিক শিক্ষা লাভ করেন। এরপর তিনি কলকাতা আলিয়া মাদ্রাসায় কিছুদিন লেখাপড়া করেন। এরপর তিনি মক্কা গমন করে মাদ্রাসা আস-সাওলাতিয়ায় ভর্তি হন। এ মাদ্রাসায় তিনি প্রসিদ্ধ কারী বরকসুসের কাছে কেরাত শিক্ষালাভ করেন। এসময় মক্কার শাসক তার কুরআন তিলাওয়াত শুনে তাকে মাদ্রাসা আস-সাওলাতিয়ায় শিক্ষক হিসেবে নিয়োগ দেওয়ার আদেশ দেন। তিনি সেখানে ১২ বছর শিক্ষকতা করেছেন। শিক্ষকতাকালে মক্কার এক মেয়ের সাথে তিনি বিবাহ বন্ধনে আবদ্ধ হন। ৩০ বছর বয়সে তিনি মক্কা থেকে সস্ত্রীক স্বদেশ প্রত্যাবর্তন করেন।

চাঁদপুর জেলার রামগঞ্জ থানার দৌলতপুর গ্রামের এক মাহফিলে তার কুরআন তিলাওয়াত শুনে স্থানীয় এক ব্যক্তি তার কন্যাকে তার সাথে বিবাহ দেন, তখন থেকে তিনি সেখানে বসবাস শুরু করেন। সেখানে মসজিদ, মাদ্রাসা প্রতিষ্ঠা করেন। ১৯০১ সালে তিনি জামিয়া ইসলামিয়া ইব্রাহিমিয়া উজানি মাদ্রাসা প্রতিষ্ঠা করেন। তিনি রশিদ আহমদ গাঙ্গুহির নিকট বায়আত গ্রহণ করেছিলেন। বায়আত গ্রহণের ১৮ দিন পর তিনি খেলাফত লাভ করেন। সৈয়দ মুহাম্মদ ইসহাক তার শিষ্য ছিলেন। তার থেকে চরমোনাই আধ্যাত্মিক ধারা প্রসার লাভ করে।

তিনি ১১ ছেলে ও ৭ মেয়ের জনক। ১৯৪৩ সালে তিনি উজানির নিজ বাসভবনে মৃত্যুবরণ করেন।

## তথ্যসূত্র
### উদ্ধৃতি

### গ্রন্থপঞ্জি

* 
* 
* 
* 
* 
* 
* 
* 
* 

বিষয়শ্রেণী:১৮৬৩-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:সুন্নি ইসলামের পণ্ডিত
বিষয়শ্রেণী:বৃহত্তর নোয়াখালীর ইসলামি ব্যক্তিত্ব
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মুসলিম ধর্ম প্রচারক
বিষয়শ্রেণী:মুসলিম পণ্ডিত
বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী
বিষয়শ্রেণী:সুন্নি মুসলিম পণ্ডিত
বিষয়শ্রেণী:নোয়াখালী জেলার ব্যক্তি
বিষয়শ্রেণী:চাঁদপুর জেলার ব্যক্তি
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি আলেম
বিলাস্টিন

**বিলাস্টিন**, অন্যদের মধ্যে *ইলাক্সটেন* ব্র্যান্ড নামে বিক্রি হয়, দ্বিতীয় প্রজন্মের অ্যান্টিহিস্টামিন ঔষধ যা এলার্জিক রাইনোকনজক্টিভাইটিস এবং ছুলি (আমবাত) এর চিকিৎসায় ব্যবহৃত হয় ।

এটি সিলেক্টিভ হিস্টামাইন H<sub> 1</sub>রিসেপ্টর প্রতিপক্ষ, এবং সেটিরিজিন, ফেক্সোফেনাডিন, এবং ডেসলোরাটাডিন এর মতো একটি কার্যকারিতা রয়েছে। এটি স্পেনের FAES ফার্মা দ্বারা বিকশিত হয়েছিল। এটি বাংলাদেশে বিলারগো (জিসকা ফার্মাসিউটিক্যালস লিমিটেড) এর ব্র্যান্ড নামে বিক্রি হয়।

অ্যালার্জিক রাইনোকনজক্টিভাইটিস এবং ছত্রাকের লক্ষণীয় চিকিৎসার জন্য বিলাস্টিন ইউরোপীয় ইউনিয়নে অনুমোদিত, কিন্তু এটি মার্কিন যুক্তরাষ্ট্রে কোনো ব্যবহারের জন্য অনুমোদিত নয়। বিলাস্টিন বর্তমান ইউরোপীয় একাডেমি অফ অ্যালার্জি অ্যান্ড ক্লিনিক্যাল ইমিউনোলজি (EAACI) এবং অ্যালার্জিক রাইনাইটিস এবং হাঁপানি এর প্রভাব [ARIA] এলার্জিক রাইনাইটিস চিকিৎসায় ব্যবহৃত ওষুধের মানদণ্ড পূরণ করে।

অ্যালার্জির রোগের চিকিৎসায় বিলাস্টিন কার্যকর হয়েছে, যার মধ্যে রাইনোকনজক্টিভাইটিসও রয়েছে। উপরন্তু, বিলাস্টিন জীবনের মান এবং অ্যালার্জিক রাইনাইটিস সম্পর্কিত সমস্ত অনুনাসিক এবং চোখের উপসর্গের উন্নতি দেখানো হয়েছে।

## চিকিৎসা ব্যবহার
### এলার্জিক রাইনোকনজক্টিভাইটিস
অ্যালার্জিক রাইনাইটিস (এআর) এবং ছত্রাকের মধ্যে বিলাস্টিনের ক্লিনিকাল কার্যকারিতা ১০টি ক্লিনিকাল অ্যাসেসে মূল্যায়ন করা হয়েছে যেখানে ৪,৬০০ এরও বেশি রোগী জড়িত ছিল। তাদের সকলেই বিলাস্টিনকে প্লাসিবোর সাথে এবং আরেকটি দ্বিতীয় প্রজন্মের অ্যান্টিহিস্টামিনকে নিশ্চিত কার্যকারিতা (সক্রিয় তুলনাকারী) এর সাথে তুলনা করে।
### ছুলি
একটি পর্যালোচনা নিবন্ধ পরীক্ষা থেকে প্রাপ্ত ডেটা মূল্যায়ন করে যা ত্বকের মডেল এবং ছুলিতে বিলাস্টিনের কার্যকারিতা বিশদভাবে বিশ্লেষণ করে যে বিলাস্টিন ছুলি আরোগ্য লাভ করার জন্য অনুকূল নমুনা আছে কিনা। লেখকরা উপসংহারে এসেছেন যে বিলাস্টিনের কার্যকারিতা এবং নিরাপত্তা উভয়ের জন্যই একটি চমৎকার নমুনা রয়েছে, যদিও খিঁচুনি নিয়ন্ত্রণে বিশেষ মনোযোগ দেয়। ছুলি রোগীদের মধ্যে বাস্তব জীবনের হালনাগাদ গবেষণায় বিলাস্টিনের কার্যকারিতা তুলনা করার জন্য নিয়ন্ত্রিত ক্লিনিকাল ট্রায়ালের প্রয়োজন রয়েছে।

### সেবন মাত্রা
এটি মুখ দ্বারা নেওয়া হয় এবং এটি চুষেও খেতে বলা হয়ে থাকে। এটি দ্রুত কর্মের সূচনা দেখায় (৩০-৬০ মিনিটের মধ্যে)। এটি শুধুমাত্র ১২ বছরের বেশি বয়সী শিশুদের এবং প্রাপ্তবয়স্কদের নিতে বলা হয়।
## পার্শ্ব প্রতিক্রিয়া
মৌখিক এবং ইন্ট্রাভেনাস প্রশাসনের পরে শোলা ইঁদুর,ইঁদুর এবং কুকুরের প্রাক -ক্লিনিকাল টক্সিকোলজি গবেষণায় বিলাস্টিনের বিষাক্ততা ব্যাপক মাত্রায় মৌখিক প্রশাসনের পরে কোন মৃত্যুহার দেখা যায় নি। ইন্ট্রাভেনাস অ্যাডমিনিস্ট্রেশনের পর, LD50 (50% প্রাণীর জন্য প্রাণঘাতী ডোজ) মান ছিল যথাক্রমে শোলা ইঁদুর এবং ইঁদুরের মধ্যে 33 এবং 45–75&nbsp;mg/kg। 4 সপ্তাহের মধ্যে মৌখিকভাবে (শোলা ইঁদুর, ইঁদুর এবং কুকুরে), অথবা অন্তসত্ত্বাভাবে (ইঁদুর এবং কুকুরের মধ্যে) বিলাস্টিনের ব্যাপক ওভারডোজিংয়ের পর কোনো অঙ্গের মধ্যে বিষাক্ততার কোনো লক্ষণ দেখা যায়নি। শোলা ইঁদুর, ইঁদুর এবং খরগোশের গবেষণায় উর্বরতার উপর কোন প্রভাব নেই। কোন টেরাটোজেনিক বা মিউটেজেনিক প্রভাব নেই এবং কোন আপাত কার্সিনোজেনিক সম্ভাবনা দেখা যায়নি।

## তথ্যসূত্র

## বহিঃসংযোগ

বিষয়শ্রেণী:ইথার
বিষয়শ্রেণী:এইচ১ রিসেপ্টর অ্যান্টাগনিস্ট
বিষয়শ্রেণী:পাইপেরিডিন
বিষয়শ্রেণী:এসেটিক এসিড